امریکا قوشمه ایالتلریده فدرال تمیز محکمه سی دولت رهبری دونالد ترامپ نینگ ۷ مسلمان اولکه تبعه لری نینگ امریکا گه کیلیش لری نینگ ممنوع ایتیلیشی گه تیگیشلی حکمی نینگ بیکار قیلینیشی بیلن علاقه لی محکمه قراری نی آرا اتفاقی بیلن تصدیق له دی.
محکمه نینگ قراریده, امریکا قوشمه ایالتلری رهبریتی نینگ اوشبو اولکه لرنینگ تبعه لری نینگ امریکا گه کیلیش لری نینگ نیمه اوچون ممنوع ایتیلیشی کیره ک ایکن لیگی توغری سیده انیق بیر سبب تقدیم قیلمه گن لیگی قید ایتیلدی.
ترامپ ایسه, تویتر آرقه لی بیرگن بیاناتلریده, اوشبو قرار گه عکس العمل کورسه ترایکن, "محکمه ده گپ له شه میز. ملتی میز نینگ امنیتی خطرده" دییه قید ایتدی.
شونده ی قیلیب ترامپ, اوشبو موضوع نی عالی محکمه گه انتقال ایتتیره دیگن لیگی نی ایما ایتگن بولدی.
ترامپ, سوریه, عراق, ایران, یمن, لیبیا, سودان و سومالیا تبعه لری نینگ امریکا گه کیلیش لری نینگ ممنوع ایتیلیشی گه تیگیشلی حکم نی امضاله گن ایدی.  واشنگتن ایالتی فدرال قاضی سی جیمس روبارت ایسه, اوشبو حکم نینگ اولکه نینگ برچه قسم لریده تطبیق ایتیلیشی نینگ توخته تیلیشی گه قرار بیرگن ایدی.
شونده ی قیلیب امریکا تشقی ایش لر وزیرلیگی, فبروری آیی نینگ ۴ نچی کونیده بیرگن بیاناتیده اوشبو حکم نینگ توخته تیلگن لیگی نی بیلدیررایکن, خودی منه شوو اولکه لرنینگ تبعه لری گه ویزه بیریله دیگن لیگی نی بیلدیرگن ایدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
